TÁRSULATI ÜGYEK. 63 
behatóan és állította ki az erdélyi muzeumban; ebbeli működésének ered- 
ménye a xPalüontologiai tanulmányok az erdélyi Érezhegység  mészkő- 
szirtjeirőlb czímű 21 táblával ellátott munkája, melyet a M. kir. Földtani Inté- 
zet 1886-ban kiadott (Magy. kir. Földtani Intézet évkönyvei VIII. 1. füzet). 
1885-ben a törcsvári szorosban, de már romániai területen, a még 
1883-ban felfedezett gazdag neocom-kövületlelőhelyet zsákmányolta ki, beha- 
tóan tanulmányozta az összegyűjtött faunát és ennek 30 táblával ellátott 
leirását kiadás végett átengedte a romániai földtani intézetnek. Előleges 
jelentés ezen tárgyról rPalüontologiai adatok az erdélyi Kárpátok ismere- 
téhez, ezímen az Orv. term. tud. Értesítő 1885. évfolyamában a 261. lapon, 
megjelent már s van kilátásunk reá, hogy a teljes munkát az ábrákkal együtt 
magyar és német nyelven is ki fogjuk adhatni. Maga a gazdag fauna az 
erdélyi muzeumban van kiállítva. 
Végre a múlt nyáron a persányi hegység keleti lejtőjén, Ürmös mellett 
fedezett fel egy felső krétakori gazdag kövület-lelőhelyet s bő gyűjtést eszkö- 
zölvén, a gazdag fauna kikészítésén, tanúlmányozásán és felállításán a mult 
év utolsó negyedében a legnagyobb buzgósággal és kedvvel dolgozott, s ezen 
munka közt érte őt a kérlelhetlen halál, meghiúsítva a boldogúltnak sok 
szép munkatervét, melyet még kitűzött volt magának, úgy mint az említett 
ürmösi felső krétakori faunának, a bucsecsi dogger-faunának részletes leirá- 
sai stb., melyek közül az elsőre vonatkozólag már előleges közleményt hozott 
az Orv.-term. tud. Értesítőv 1886. évfolyama 227. 1. vAz erdélyi keleti Kár- 
pátok krétaképződményeirőb czím alatt. 
Kéziratban visszamaradt még több dolgozata, melyek mint becses 
hagyatékok az Orv. term. tud. Értesítőben fognak közzététetni; a többi 
között egy új antimonit-előfordulásnak az ismertetése; Erdély másodkori 
rétegeinek kövületjegyzéke és a törcsvári szoros neocom rétegei faunájá- 
nak leírása. 
Az eddigiekből is kitünt, hogy HERRBIcH FERExcz-nek sokoldalu, 
hasznos tevékenysége már életében is elismerésre talált; ezt bizonyítja még 
az is, hogy a bécsi cs. kir. Földtani Intézet, a francziaországi cherbourgi ter- 
mészetvizsgálók társasága, a magyarhoni Földtani Társulat levelező tagjának 
választotta; ezenkívül a bécsi cs. kir. állat- és növénytani társulat, a buko- 
vinai rVerein für Landeskultur und Landeskundev és a nagyszebeni termé- 
szettudományi társulatnak rendes tagja, az erdélyi muzeum-egyletnek pedig 
alapító tagja volt. 
Bátran el lehet mondani, hogy a boldogult életében derekasan betöl- 
tötte helyét s nevének maradandó. emléket emelt az erdélyi muzeum szép 
földtani és őslénytani gyűjteményeiben, valamint számos műveiben, melyek 
a hazai földtani irodalom közkincseivé váltak. Áldott legyen emléke ! 
